و فشركة Bens-Naht للأزياء...كان قوس جالس فالبيرو ديالو بعدما خرجو من عندو ليمانادجر ديالو لبارح كان اول يوم ميصادفش فيه عذراء ولا يشوفها بعدما كان تيشوفها على التوالي هاد ليامات رغم انه مااشي بزاف باش دخلات لحياتو الا انه انسانة غريبة شوية بحالها قدرات بهاد الغرابة تبصم صورتها عندو و ترسخها فذاكرتو يكفي انه تيحس براسو فعالم اخور معاها..ناض من البيرو ديالو حتى خرج من الباب داز من حدا جلنار لي هزات حجبانها باستغراب فين غيكون غادي فهاد الوقت المبكر؟؟...هبط قوس مع السانسور و فنفس الوقت كانت الكوافورة عاد طالعة وجهها عياان و شعرها مخربق جامعاه على شكل كودشوفال غير بالخف جارة رجليها حتى الفطور مكلاتوش بسبب لي وقع البارح...طلعات فالسانسور و ضغطات على زر طابق العارضات حتى طلعها لتما دخلات تتشوف فالأرض و وجهها مافيهش الحياة جاية بزز باش تخدم حتى تتحس براسها دخلات فشي حاجة قاصحة..طلعات راسها باستغراب حتى تيبان ليها قوس بطولو و عرضو لي شافها و استغرب حتى هو من وجهها الشاحب...